लातेहार : जिले के बेतला स्थित डायरेक्टर लॉज में सुबे के मुख्यमंत्री रघुवर दास ने बैठक किया। बैठक में सीएम श्री दास ने अधिकारियों से कहा कि राज्य में गरीबी खत्म करने के लिए लोगों को स्वरोजगार से जोड़ना जरूरी है। उन्होंने अधिकारियों को गरीब मुक्त झारखंड निर्माण के लिए सरकार द्वारा संचालित योजनाओं से गांव के ग्रामीणों को जोड़ने की बात कही। सीएम श्री दास ने उग्रवाद प्रभावित क्षेत्रों में सड़क एवं पुल पुलिया निर्माण को लेकर भी अधिकारियों को निर्देशित किया। उन्होंने कहा कि जिले के विकास में पहुंच पथ नहीं होने के कारण ही गांव का विकास बाधित होता है। अधिकारियों को ऐसे सभी क्षेत्रों का चयन करने की बात कही जहां अबतक पहुंच पथ नहीं है। साथ ही सुदूरवर्ती क्षेत्रों को पहुंच पथ से जोड़ने के लिए कार्य योजना बनाकर सड़क एवं पुल पुलिया निर्माण करवाने की बात कही।